آیدینین قوش‌آداسی ائلچه‌سینده آپاریلان آراشدیرمالاریندا ۲۳۵۰ ایللیک تومولوس اورتایا چیخاردیلدی.
مدنیت و توریزم مودورو اوموتد تونج‌ار و آیدین عدنان مندرس اونیوئرسیته‌سی کلاسیک آرکئولوژی بؤلومو خوجاسی دکتر آیدین اراؤن، سطح آراشدیرماسینین آپاریلدیغی کوشتور بؤلگه‌سینده آچیقلاما وئردی.
اراؤن، ۱۹۵۰.جی ایللردن بری وارلیغی بیلینن آنجاق زامانلا اۆستو اؤرتولن تومولوسون یئرینی تاپدیقلارینی و اوزه چیخاردیقلارینی دئدی.
تومولوسون ۲۳ متر قطروندا دایروی بیر ساحه‌ده هارداسا ایلک گونکو شکلینی قورودوغونو بیلدیره‌ن اراؤن بئله دانیشدی:
"باتی آنادولودا جغرافیاسیندا بو قدر ساغلام اؤزللیکده مقبره چوخ چتین تاپیریق. هلنیستیک دؤنم یعنی میلاددان اول ۳۰۰-۳۵۰ ایللری آراسین‌دا بئله ساغلام بیر تومولوس آنید مزار معمارلیغی، باتی آنادولودا یالنیز بیر نئچه نومونه‌ده قارشیمیزا چیخیر".
دکتر آیدین اراؤن، او دؤورده ایونیا مدنیتی ایچینده‌کی پیگئلا یئرلشم بیریمی اولان بؤلگه‌نین ده افسه یاخین بیر قونومدا اولماسی ندنی ایله بو شهردن ده یئرلشیم آلدیغینا دقت چکدی.
مدنیت و توریزم مودورو تونج‌ار ایسه، تومولوسون اینشاسینداکی ایشچیلیگین و تیکینتی تکنیکینین، قورولوشون یوکسک کیفیته صاحیب اولدوغونو گؤستردیگینی بیلدیردی.
بؤلگه‌ده علمی قازینتیلار باشلادیلماسی اوچون گیریشیم  گؤستردیکلرینی وورغولایان تونج‌ار بئله دانیشدی:
"مزارین بؤیوکلویو، تیکیم مرحله‌سینده‌کی ایشچیلیک، دفن ائدیله‌ن شخصین سوسیال استاتوسو ایله باغلی دا ایپ‌اوجو وئریر. او دؤنمین شاهی، او دؤورون ان یوکسک سویه‌لی ایداره‌چیلریندن بیری و یا یوکسک روتبه‌لی بیر باشچینین دفن ائدیلدیگینی گؤستریر".
